钦定古今图书集成/明伦汇编/闺媛典/第204卷 > 沈文珂妻钱氏
## 钦定古今图书集成/明伦汇编/闺媛典/第204卷 > 沈文珂妻钱氏

按《乌程县志》：“钱氏，钱延秀女，沈文珂妻。年二十三，夫
亡。父母怜其贫，劝再适，不从，欲以死自明。时三孤俱
幼，众劝而止，朝暮不支，日事纺绩，以给饔飧。其姑患
中风不起，氏力为左右。姑亡，翁续娶，又相继没。氏苦
节五十馀年，历收四丧，抚三子，迄年七十有九。乡里
欲请表，氏力止之，以安农家之分。”